REGLAMENT DE FUNCIONAMENT INTERN DE L'OFICINA DE CONTROL PRESSUPOSTARI DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1645)
  + [Valencià](/va/acuerdo/1645)






Selector de idioma

Leer

* [Español](/es/acuerdo/1645)
* [Valencià](/va/acuerdo/1645)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE FUNCIONAMENT INTERN DE L'OFICINA DE CONTROL PRESSUPOSTARI DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===========================================================================================================================================================

Secretaria General

Butlletí Oficial Universitat d'Alacant





REGLAMENT DE FUNCIONAMENT INTERN DE L'OFICINA DE CONTROL PRESSUPOSTARI DE LA UNIVERSITAT D'ALACANT

Data d'aprovació
:   22/12/2010

Data de publicació
:   07/01/2011

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1645.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1645)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1645)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE FUNCIONAMENT INTERN DE L'OFICINA DE CONTROL PRESSUPOSTARI DE LA UNIVERSITAT D'ALACANT&url=https://www.boua.ua.es/va/acuerdo/1645)

**Títol:** REGLAMENT DE FUNCIONAMENT INTERN DE L'OFICINA DE CONTROL PRESSUPOSTARI DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 22 de desembre de 2010

REGLAMENT DE FUNCIONAMENT INTERN DE L'OFICINA DE CONTROL PRESSUPOSTARI DE LA UNIVERSITAT D'ALACANT

EXPOSICIÓ DE MOTIUS

TÍTOL I: DISPOSICIONS GENERALS

TÍTOL II: EL CONTROL INTERN EN LA UNIVERSITAT D'ALACANT

* CAPÍTOL I:          Funció interventora o control de legalitat
* CAPÍTOL II:         Control financer o a posteriori

TÍTOL III: L'OFICINA DE CONTROL PRESSUPOSTARI

* CAPÍTOL III:        Pla Anual d'Actuació
* CAPÍTOL IV:       Altres activitats

DISPOSICIÓ FINAL

\_\_\_\_\_\_\_\_\_\_\_\_\_\_\_

EXPOSICIÓ DE MOTIUS

                La Llei Orgànica d'universitats (Llei Orgànica 6/2001, de 21 de desembre, modificada per la Llei Orgànica 4/2007) en l’article 82 assenyala: “Les comunitats autònomes establiran les normes i procediments per al desenvolupament i execució del pressupost de les Universitats, així com el control de les inversions, despeses i ingressos d'aquelles, mitjançant les corresponents tècniques d'auditoria, sota la supervisió dels consells socials.”

                Per la seua banda, l'Estatut de la Universitat d'Alacant, aprovat pel Decret 73/2004, de 7 de maig, del Consell de la Generalitat Valenciana, en l’article 220 concreta sobre aquest tema:

1.      La Universitat garantirà el control intern dels seus ingressos i despeses mitjançant la creació de l'Oficina de Control Pressupostari.

2.      Aquesta oficina constituirà una unitat administrativa que desenvoluparà les seues funcions preferentment amb tècniques d'auditoria, sota la immediata dependència del rector, i informarà anualment el Consell Social de les seues actuacions.

                La importància de l'activitat del control intern no solament es justifica per principis legals o estatutaris, sinó també per la voluntat que té la Universitat d'Alacant de mostrar transparència en totes les seues actuacions davant la societat.

                Per tant, una vegada creada l'Oficina de Control Pressupostari, correspon regular el control intern en la Universitat d'Alacant a través d'un reglament que desenvolupe els preceptes previstos en la legislació corresponent a fi d'aconseguir la millora contínua en els mecanismes de gestió i adequar l'activitat realitzada a la regularitat i als principis de bona gestió financera (economia, eficiència i eficàcia). Per tot això, s'eleva als òrgans corresponents per a la seua aprovació aquest Reglament.

TÍTOL I: DISPOSICIONS GENERALS

Article 1. Àmbit d'aplicació.

                L'Oficina de Control Pressupostari realitzarà el control intern sobre els actes derivats de la gestió econòmica i financera de la Universitat d'Alacant en els termes previstos en aquest Reglament.

TÍTOL II: EL CONTROL INTERN EN LA UNIVERSITAT D'ALACANT

Article 2. Objecte.

                1. El control intern té com a objecte garantir que l'actuació de la Universitat d'Alacant, en l'aspecte econòmic i financer, s'ajusta a l'ordenament jurídic i als principis de bona gestió financera (economia, eficàcia i eficiència).

                2. Per a això, l'Oficina de Control Pressupostari verificarà i controlarà l'execució dels ingressos i despeses, independentment dels responsables dels diferents centres de despesa, garantirà el compliment de les normes relatives als procediments de gestió de despeses, ingressos i aplicació dels fons públics i exercirà la resta de funcions que aquest Reglament li assigne.

CAPÍTOL I: Funció interventora o control de legalitat

Article 3. Principis de la funció interventora o control de legalitat.

                1. La funció interventora o control de legalitat té caràcter intern i preventiu, i el seu objecte és garantir, en tot cas i per a cada acte, el compliment de les normes relatives a la disciplina pressupostària i als procediments de gestió de despeses, ingressos i aplicació dels fons públics.

                2. El control de legalitat s'exercirà, d'acord amb el que es concrete en els plans anuals d'auditoria, sobre:

-          L'autorització o aprovació de despeses

-          La comprovació d'inversions, que consisteix a verificar materialment l'efectiva realització de les obres, serveis i adquisicions finançades amb fons públics i la seua adequació al contingut del corresponent contracte.

-          La liquidació de despeses o reconeixement d'obligacions

-          L'ordenació de pagaments

-          El reconeixement i liquidació de drets

-          La realització dels ingressos i pagaments que d’aquells es derive.

CAPÍTOL II: Control financer o a posteriori

Article 4. Principis del control financer o a posteriori.

                1. El control financer o a posteriori té per objecte verificar en quina mesura una determinada gestió, després d'haver sigut realitzada, s’ha acomodat a la regularitat i als principis de bona gestió financera, a fi que el responsable d'aquesta activitat puga, si cal, millorar-la.

                2. Aquest control financer o a posteriori es farà amb tècniques d'auditoria generalment reconegudes i comprendrà la verificació del compliment de la legalitat i procediments aplicables als actes, procediments de gestió i aspectes de la gestió econòmica de la Universitat d'Alacant als quals no s'estenga la funció interventora.

TÍTOL III: L'Oficina de Control Pressupostari

Article 5. Dependència funcional.

                L'Oficina de Control Pressupostari dependrà directament del rector de la Universitat d'Alacant.

Article 6. Funcions de l'Oficina de Control Pressupostari.

                Són funcions de l'Oficina de Control Pressupostari:

a)      Elaborar i proposar al rector el Pla Anual d'Auditoria Interna.

b)     Executar el Pla Anual d'Auditoria Interna, realitzant les actuacions de control sobre la gestió econòmica i financera de la Universitat i sobre les àrees operatives que aquest establisca, amb la finalitat de procurar el millor compliment dels principis de legalitat, economia, eficiència i eficàcia.

c)      Realitzar la fiscalització prèvia dels contractes que la requerisquen d'acord amb el que establisca la legislació que en cada moment regule aquesta matèria.

d)     Requerir dels diferents serveis i unitats els documents sol·licitats per les diferents auditories externes i proporcionar a aquestes tota la informació que requerisquen en l'exercici de les seues competències.

e)     Impulsar el compliment de les recomanacions realitzades pels diferents òrgans de control extern (Intervenció i Sindicatura) i fer-ne un seguiment.

f)       Elaborar la memòria anual de les seues activitats, incloent les recomanacions que estime pertinents, perquè el rector la presente al Consell Social.

Article 7. Del personal de l'Oficina de Control Pressupostari.

                1. El personal de l'Oficina de Control Pressupostari haurà de mantenir i garantir la confidencialitat sobre la informació obtinguda en l'exercici de les seues funcions. Les dades, informes o antecedents obtinguts en l'exercici del control intern només podran ser utilitzades per a les finalitats assignades a aquest exercici. En els altres casos en què corresponga legalment l'accés als informes de control, la sol·licitud d’aquests haurà de dirigir-se directament al rector.

                2. L'Oficina de Control Pressupostari, en l'exercici de les seues funcions, podrà demanar directament als diferents òrgans de la Universitat d'Alacant els assessoraments i informes tècnics que considere necessaris, així com els antecedents i documents que li calguen per a l'exercici de les seues funcions de control intern, independentment del mitjà que els suporte.

                3. Les autoritats, qualsevol que siga la seua naturalesa, i els qui en general exercisquen funcions públiques o desenvolupen el seu treball en la Universitat d'Alacant hauran de prestar la deguda col·laboració i suport al personal encarregat de la realització del control intern, aportant i facilitant la informació sobre la gestió que es considere necessària.

                4. L'Oficina de Control Pressupostari aplicarà en l'exercici de les seues funcions les tècniques i procediments que siguen més adequats en cada cas, i limitarà la fiscalització prèvia als supòsits en què aquesta estiga establida per la normativa aplicable.

                5. Els procediments d'auditoria interna utilitzats per l'Oficina de Control Pressupostari hauran de tenir en compte els principis i normes d'auditoria del sector públic.

CAPÍTOL III: Pla Anual d'Actuació de l'Oficina de Control Pressupostari

Article 8. Pla d'actuació.

                L'Oficina de Control Pressupostari elaborarà i presentarà al rector, per a sotmetre’l aprovació, abans del començament de cada exercici econòmic, un Pla Anual d'Auditoria Interna que arreplegarà les activitats específiques a realitzar per l'Oficina en l’exercici referit.

Article 9. Àrees d'actuació de l'Oficina de Control Pressupostari.

                1. Les àrees d'activitat a les quals podrà fer referència el Pla Anual d'Auditoria Interna des de la perspectiva economicofinancera seran les següents:

a)      Despeses de personal

b)     Despeses corrents i inversions reals

c)      Operacions extrapressupostàries

d)     Ingressos pressupostaris

e)     Entitats dependents i altres figures

f)       Tresoreria

g)      Modificacions pressupostàries

                2. Els plans d'auditoria podran incloure, així mateix, la revisió, des d'una perspectiva que no siga exclusivament l'economicofinancera, de les activitats de les següents àrees operatives:

a)    Compres i contractacions

b)    Gestió d'alumnes

c)     Serveis d'informàtica

d)    Infraestructura

e)    Activitats esportives

f)     Biblioteca i documentació

g)    Activitats culturals

h)    Investigació

i)      Comunicació

j)      Qualsevol altra que estimen oportuna els òrgans de govern de la Universitat d'Alacant

                3. A l'hora d'establir prioritats en relació amb el Pla Anual d'Auditoria, caldrà considerar els aspectes següents:

-        La data i resultats de l'última auditoria

-        Els riscos financers i operatius

-        Els requeriments de la Direcció

-        Els canvis significatius en les operacions, sistemes i controls

-        Les oportunitats per a aconseguir beneficis operatius

-        Els mitjans de què disposa l'Oficina de Control Pressupostari

Article 10. Dels informes.

                1. El resultat del control financer es materialitzarà en informes escrits que arreplegaran les actuacions sobre la gestió economicofinancera així com les conclusions i recomanacions que es deduïsquen del treball realitzat.

                2. Un primer informe de caràcter provisional serà enviat al responsable de la unitat o programa pressupostari objecte de control perquè hi faça les al·legacions que estime oportunes. Posteriorment, i sobre la base de l'informe provisional, es redactarà l'informe definitiu, que inclourà les al·legacions rebudes de la unitat o programa pressupostari objecte de control, així com les observacions de l'Oficina de Control Pressupostari sobre aquelles. Aquest informe definitiu serà remès al responsable directe de la unitat controlada, al rector i al gerent de la Universitat d'Alacant.

3. L'Oficina de Control Pressupostari elaborarà una memòria anual d'activitats, que inclourà les recomanacions que estime pertinents. Aquesta memòria serà traslladada pel rector al Consell Social per a la preceptiva supervisió  i amb posterioritat perquè en prengueu coneixement al Consell de Govern.

CAPÍTOL IV: Altres activitats

Article 11. Coordinació i preparació d'auditories externes.

                L'Oficina de Control Pressupostari coordinarà totes les auditories externes que es porten a terme en la Universitat d'Alacant, siga per part de la Intervenció General de la Generalitat Valenciana siga per part de la Sindicatura de Comptes de la Generalitat Valenciana, així com les auditories i controls financers realitzats a projectes d'investigació subvencionats amb fons públics.

DISPOSICIÓ FINAL

                Aquest Reglament entrarà en vigor l'endemà de ser publicat en el BOUA, després de ser aprovat pel Consell de Govern de la Universitat d'Alacant.

Anàlisi
-------

:   **Modificat per:**

    * [Detalle
       ACTUALITZACIÓ DEL REGLAMENT DE L'OFICINA DE CONTROL PRESSUPOSTARI](/va/acuerdo/4408)
      27/10/2017





[Carretera Sant Vicent del Raspeig s/n  
03815 Sant Vicent del Raspeig - Alacant  
 Tel. 45 095 8350 - Fax 92 264 6130](https://www.google.es/maps/@81.654260,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12406&trk=tyah&trkInfo=tarId%2O0593519627519%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)